અગરની બાજુમાં મીઠું મશીનમાં સાફ કરી તેના કોથળા ભરવાનું કંપનીનું કામ ચાલે છે. ૨૨ વરસનો વિષ્ણુ અહિયા મીઠાના કોથળા ઠેલણ ગાડીમાં ભરી દૂર ઢગલા કરવાનું કામ કરે છે. આ કામ કંપની ‘ઉચ્ચક’ કરાવે છે. સરવાળે આખો દિવસ ખુલ્લા તડકે મજૂરી કરવાના દોઢ સો રૂપિયા પડે. સ્ત્રીઓ બધી અગરમાં કામ કરે છે. અગરના કામ ઉપરાંત ‘રોટલા’ તો એમણે ટીપવાના. ગામમાં બધાં કુટુંબ પાસે કાચાં મકાનો છે. તે પોતાના ‘વિકાસ’ માટે મથે છે. સાંજ પડે પછી ‘કોઈનાં ઘરે મીઠું માંગીએ તો ‘અપસકન’ થાય’ તેવી ગુજરાતમાં માન્યતા પ્રચલિત છે. આ કુટુંબોનું આખું ‘આયખું’ મીઠાંમાં જાય છે !